Πρόταση οδηγίας του Συμβουλίου για την επέκταση, στο Ηνωμένο Βασίλειο της Μεγάλης Βρετανίας και της Βορείου Ιρλανδίας, της οδηγίας 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία πλαίσιο για την εργασία μερικής απασχόλησης που συνήφθη από την UNICE, το CEEP και την CES (98/C 123/08) (Κείμενο που παρουσιάζει ενδιαφέρον για τον ΕΟΧ) COM(1998) 84 τελικό - 98/0065(CNS)

(Υποβλήθηκε από την Επιτροπή στις 3 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι το Συμβούλιο, ενεργώντας βάσει της συμφωνίας για την κοινωνική πολιτική που περιλαμβάνεται στο πρωτόκολλο αριθ. 14 για την κοινωνική πολιτική που προσαρτάται στη συνθήκη ΕΚ, και ιδίως του άρθρου 4 παράγραφος 2 της συμφωνίας, ενέκρινε την οδηγία 97/81/ΕΚ (1) 7 ότι, κατά συνέπεια, η εν λόγω οδηγία δεν ισχύει για το Ηνωμένο Βασίλειο της Μεγάλης Βρετανίας και της Βορείου Ιρλανδίας 7

ότι το Ευρωπαϊκό Συμβούλιο που συνεδρίασε στις 16 και 17 Ιουνίου 1997 στο Άμστερνταμ ενέκρινε τη συμφωνία που επιτεύχθηκε κατά τη Διακυβερνητική Διάσκεψη σχετικά με την ενσωμάτωση της συμφωνίας για την κοινωνική πολιτική στη συνθήκη ΕΚ και σημείωσε ότι πρέπει να βρεθούν τα μέσα προκειμένου να δοθεί νομική ισχύς στην πρόθεση του Ηνωμένου Βασιλείου να αποδεχθεί τις οδηγίες που έχουν ήδη εγκριθεί βάσει της εν λόγω συμφωνίας καθώς και εκείνες που μπορεί να θεσπιστούν προτού τεθεί σε ισχύ η νέα συνθήκη 7

ότι κατά τη συνεδρίαση του Συμβουλίου, της 24ης Ιουλίου 1997, το Συμβούλιο και η Επιτροπή συμφώνησαν να υλοποιήσουν τα συμπεράσματα που εγκρίθηκαν στο Ευρωπαϊκό Συμβούλιο του Άμστερνταμ 7 ότι συμφώνησαν επίσης να εφαρμοστεί, κατ' αναλογία, η ίδια διαδικασία για τις μελλοντικές συμφωνίες που θα εγκριθούν βάσει της συμφωνίας για την κοινωνική πολιτική 7 ότι η παρούσα οδηγία αποβλέπει στο στόχο αυτό με την επέκταση της οδηγίας 97/81/ΕΚ στο Ηνωμένο Βασίλειο 7

ότι το γεγονός ότι η οδηγία 97/81/ΕΚ δεν εφαρμόζεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας επηρεάζει άμεσα τη λειτουργία της κοινής αγοράς 7 ότι η εφαρμογή σε όλα τα κράτη μέλη της συμφωνίας πλαισίου που προσαρτάται στην εν λόγω οδηγία, και ιδίως της αρχής για τη μη διακριτική μεταχείριση μεταξύ των εργαζομένων με μερική και ολική απασχόληση, θα βελτιώσει τη λειτουργία της κοινής αγοράς 7

ότι η έγκριση της παρούσας οδηγίας θα επεκτείνει το πεδίο εφαρμογής της οδηγίας 97/81/ΕΚ στο Ηνωμένο Βασίλειο ότι, από την ημερομηνία έναρξης ισχύος της παρούσας οδηγίας, ο όρος «κράτη μέλη» στην οδηγία 97/81/ΕΚ πρέπει να ερμηνευτεί ότι περιλαμβάνει το Ηνωμένο Βασίλειο 7

ότι στο Ηνωμένο Βασίλειο πρέπει να δοθεί η ίδια διετής προθεσμία που δόθηκε στα άλλα κράτη μέλη, προκειμένου να θέσει σε ισχύ τις αναγκαίες διατάξεις για τη συμμόρφωση προς την οδηγία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Με την επιφύλαξη του άρθρου 2, η οδηγία 97/81/ΕΚ εφαρμόζεται στο Ηνωμένο Βασίλειο της Μεγάλης Βρετανίας και της Βορείου Ιρλανδίας.

Άρθρο 2

Στο άρθρο 2 της οδηγίας 97/81/ΕΚ προστίθεται η ακόλουθη παράγραφος:

«1.α) Όσον αφορά το Ηνωμένο Βασίλειο της Μεγάλης Βρετανίας και της Βορείου Ιρλανδίας, η ημερομηνία της 20ής Ιανουαρίου 2000 στην παράγραφο 1 αντικαθίσταται από την . . . [δύο έτη μετά την έγκριση της παρούσας οδηγίας].»

Άρθρο 3

Η παρούσα οδηγία απευθύνεται στα κράτη μέλη.

(1) ΕΕ L 14 της 20.1.1998, σ. 9.